
Text rozhodnutia
Súd: Najvyšší súd Spisová značka: 4Cdo/149/2018 Identifikačné číslo súdneho spisu: 2115201131 Dátum vydania rozhodnutia: 12. 11. 2018 Meno a priezvisko sudcu, VSÚ: JUDr. Alena Svetlovská ECLI: ECLI:SK:NSSR:2018:2115201131.1 Uznesenie Najvyšší súd Slovenskej republiky v spore žalobcu Róberta Matejku, bývajúceho v Trnave, Sambucusa 31, zastúpeného JUDr. Tiborom Sanákom, advokátom so sídlom v Trnave, Námestie SNP 2, proti žalovanej Nikole Matejkovej, bývajúcej v Trnave, Hlboká 5, zastúpenej JUDr. Barborou Petrovič, advokátkou so sídlom v Trnave, Hlavná 44, o neúčinnosť právneho úkonu a o zaplatenie 35 513,10 eur, vedenom na Okresnom súde Trnava pod sp. zn. 11 C 35/2015, o dovolaní žalovanej proti rozsudku Krajského súdu v Trnave z 10. októbra 2017 sp. zn. 26 Co 179/2016, o návrhu žalovanej na odloženie vykonateľnosti napadnutého rozhodnutia, takto r o z h o d o l : Najvyšší súd Slovenskej republiky o d k l a d á vykonateľnosť rozsudku Okresného súdu Trnava z 5. mája 2016 č. k. 11 C 35/2015-190 v spojení s rozsudkom Krajského súdu v Trnave z 10. októbra 202017 sp. zn. 26 Co 179/2016 do právoplatnosti rozhodnutia o dovolaní žalovanej. o d ô v o d n e n i e : 1. Okresný súd Trnava (ďalej len „súd prvej inštancie“ alebo „okresný súd“) rozsudkom z 5. mája 2016 č. k. 11 C 35/2015-190 určil, že právny úkon Jozefíny Trpíškovej, nar. 2. novembra 1973, bytom Hlboká 5, Trnava, a to uzavretie Dohody o prevode členských práv a povinností z 1. marca 2013, ktorou previedla na žalovanú členské práva k bytu č. 9, na 5. n.p., Hlboká 5, Trnava, je voči žalobcovi právne neúčinný a žalovanú zaviazal zaplatiť žalobcovi sumu 35 513,10 eura v lehote do 75 dní od právoplatnosti rozsudku. Rozhodnutie o trovách konania si vyhradil na samostatné rozhodnutie po právoplatnosti rozhodnutia vo veci samej. 2. Krajský súd v Trnave (ďalej len „odvolací súd“) na odvolanie žalovanej rozsudkom z 10. októbra 202017 sp. zn. 26 Co 179/2016 potvrdil rozsudok súdu prvej inštancie. 3. V rámci podaného dovolania žiadala žalovaná (ďalej aj „dovolateľka“) odložiť vykonateľnosť rozhodnutia súdu prvej inštancie a odvolacieho súdu. 4. Podľa § 444 ods. 1 zákona č. 160/2015 Z.z. Civilného sporového poriadku dovolací súd môže na návrh odložiť vykonateľnosť napadnutého rozhodnutia, ak sú tu dôvody hodné osobitného zreteľa. 5. Najvyšší súd Slovenskej republiky dospel k názoru, že v prejednávanej veci sú dané dôvody hodné osobitného zreteľa pre vyhovenie predmetnému procesnému návrhu, preto odložil vykonateľnosť rozhodnutí súdov nižších inštancií, a to až do právoplatnosti rozhodnutia o dovolaní žalovanej. 6. Toto rozhodnutie prijal senát Najvyššieho súdu Slovenskej republiky pomerom hlasov 3 : 0. Poučenie: Proti tomuto uzneseniu nie je prípustný opravný prostriedok.

